**Ķekavas novada pašvaldības sporta bāzu un izglītības iestāžu sporta infrastruktūras piešķiršanas kārtība**

Datums skatāms laika zīmogā Nr.1-14/20/4

*Izdoti saskaņā ar Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu un Ķekavas novada pašvaldības 2016.gada 21. februāra saistošo noteikumu Nr. 9/2016 “Ķekavas novada pašvaldības nolikums” 36.5.apakšpunktu*

1. **Vispārīgie noteikumi**
2. Noteikumi nosaka kārtību, kādā fiziskām un juridiskām personām piešķir Ķekavas novada pašvaldības (turpmāk – Pašvaldība) sporta bāzes un Pašvaldības izglītības iestāžu sporta infrastruktūru, lai nodrošinātu obligātās vispārējās izglītības un profesionālās ievirzes sporta izglītības norisi, kā arī veicinātu sporta aktivitātes un sporta nozares attīstību Ķekavas novadā.
3. Šo noteikumu izpratnē pretendents ir fiziska vai juridiska persona, kura ir iesniegusi Pašvaldībā pieprasījumu par Pašvaldības sporta bāzes un/vai Pašvaldības izglītības iestādēs esošā sporta laukuma, sporta zāles ar pieguļošo teritoriju un palīgtelpām, kur ir nepieciešamais aprīkojums un, kur ir iespējams nodarboties ar sportu (turpmāk – Sporta infrastruktūra), izmantošanu.
4. Šo noteikumu izpratnē sezona uzskatāma par laika periodu no 1. septembra līdz 31. maijam
5. Pretendentu pieprasījumu apkopošanu koordinē Pašvaldības Sporta aģentūra.
6. **Sporta infrastruktūras piešķiršanas un izmantošanas kārtība**
7. Pretendenti Pašvaldībā iesniedz iesniegumu, nosūtot to uz e-pasta adresi: sports@kekava.lv līdz 15. augustam MS excel formātā atbilstoši Pašvaldības Sporta aģentūras mājas lapā norādītajai veidlapas formai kopā ar plānoto dalībnieku skaitu un sadalījumu pa vecuma grupām (turpmāk – Pieprasījums).
8. Pretendents Pieprasījumā norāda sporta aktivitātes, ar kurām nodarbojas, nepieciešamo Sporta infrastruktūru un izmantošanas laika grafiku.
9. Par laika periodu no kārtējā gada jūnija līdz septembrim Pieprasījumu pretendents Pašvaldībā iesniedz līdz 1. maijam.
10. Pretendents Pieprasījumu ar faktisko dalībnieku sarakstu iesniedz līdz 15. oktobrim, kurā norāda dalībnieka vārdu, uzvārdu, dzimšanas datus, deklarēto dzīvesvietu.
11. Informācija par kārtību, kādā pretendenti var iesniegt Pieprasījumu tiek publicēta Pašvaldības tīmekļa vietnē [www.kekava.lv](http://www.kekava.lv)
12. Lai piešķirtu sporta infrastruktūru, prioritārā secībā tiek ņemts vērā:
    1. Sporta infrastruktūras nepieciešamība Pašvaldības izglītības iestāžu funkciju izpildei un licencētu interešu izglītības programmu realizācijai;
    2. pretendenti, kuru sporta aktivitāšu grupā darbojas Ķekavas novada sportisti un vismaz 70% no tiem deklarētas dzīvesvietas adrese ir Ķekavas novadā;
    3. pretendenti, kuri nodrošina sporta aktivitātes pēc iespējas vairāk dažādās vecuma grupās: bērnu grupas līdz 10 gadiem, jauniešu grupas no 11 – 18 gadiem, pieaugušo grupas no 19 gadiem, kuras piedalās Latvijas čempionātos, pārstāvot Ķekavas novadu u.c.;
    4. pretendenti, kuri nav minēti šo noteikumu 10.1.-10.3. apakšpunktos, sporta aktivitāšu un pasākumu nodrošināšanai;
13. Lēmumu par Sporta infrastruktūras piešķiršanu un izmantošanu pieņem ar Pašvaldības izpilddirektora rīkojumu apstiprināta darba grupa.
14. Pieņemot šo noteikumu 11. punktā minēto lēmumu, darba grupa vērtē Pretendenta atbilstību šo noteikumu 10. punktā minētajai prioritārai secībai, izvērtē katras iestādes Sporta infrastruktūras noslodzi un iespēju piešķirt to lietošanā pretendenta pieprasītajos laikos.
15. Par kārtējā gada laika periodu sezonā darba grupa lēmumu pieņem trīs darba dienu laikā no Pieprasījuma iesniegšanas termiņa dienas.
16. Par kārtējā gada laika periodu no jūnija līdz septembrim darba grupa lēmumu pieņem līdz kārtējā gada 15. maijam.
17. Darba grupa apstiprina un nosūta pretendentam Sporta infrastruktūras laika grafiku 2 darba dienu laikā pēc lēmuma pieņemšanas uz Pieprasījumā norādīto elektroniskā pasta adresi.
18. Attiecīgās Sporta infrastruktūras iestādes vadītājs (turpmāk – Iestādes vadītājs) nodrošina Sporta infrastruktūras aktuālā laika grafika izvietošanu redzamā vietā pie attiecīgās Sporta infrastruktūras un Pašvaldības tīmekļa vietnē [www.kekava.lv](http://www.kekava.lv).
19. Iestādes vadītājs ar Pretendentu slēdz nomas līgumu par Sporta infrastruktūras izmantošanu, paredzot tajā pretendenta atbildību par Sporta infrastruktūras izmantošanu atbilstoši tās mērķim un piešķirtajā laika grafikā.
20. Pretendentam, kuram ir nenokārtotas finanšu saistības (parādi) pret Pašvaldību vai tās iestādēm, pieprasījumi par Sporta infrastruktūras izmantošanu netiek izskatīti.

**III Noslēguma jautājumi**

1. Sporta infrastruktūras piešķiršanas unizmantošanas kontroli nepieciešamības gadījumā veic Pašvaldības Izglītības, kultūras un sporta pārvalde.
2. Atbilstošās Iestādes vadītājam ir tiesības izlases kārtībā veikt pārbaudes par Sporta infrastruktūras atbilstošu izmantošanu un Pieprasījumā norādīto dalībnieku skaita atbilstību.
3. Iestādes vadītājam ir pienākums informēt pretendentu un lemt par Sporta infrastruktūras lietošanas izmaiņām uz konkrēto laika posmu, 1 nedēļu iepriekš par to brīdinot, ja Pašvaldībai ir nepieciešams rīkot attiecīgajā Sporta infrastruktūrā novada, valsts vai starptautiska mēroga pasākumu.
4. Iestādes vadītājam ir pienākums rakstiski informēt pretendentu par to, ja pretendentam nav nepieciešama Sporta infrastruktūra vai tam ir zināmas būtiskas dalībnieku skaita izmaiņas, vai citi apstākļi, kas ietekmē šo noteikumu 10. punktā minēto prioritāro uzskaitījumu vairāk par 1 nodarbību vai sporta aktivitātes laiku, tad pretendents par to nekavējoties informē Iestādes vadītāju vai tā nozīmēto atbildīgo personu.
5. Ar darba grupas lēmumu ir iespēja pārskatīt apstiprināto Sporta infrastruktūras izmantošanas grafiku.
6. Noteikumi stājas spēkā ar to parakstīšanas brīdi.

Izpilddirektore J. Jansone